open-index/open-wikipedia-markdown huggingface dataset:
ARM (prosessorarkitektur)

**ARM-arkitekturen** (tidligere **Advanced RISC Machine** og før det **Acorn RISC Machine**) er en 32-bits *[[Reduced instruction set computer]]* (RISC) instruksjonssett-arkitektur utviklet av ARM Holdings som er brukt i et stort antall produkter. 

Et karakteristisk trekk ved ARMs prosessorer er deres lave strømforbruk, noe som gjør dem spesielt egnet for bruk i bærbare enheter. Nesten alle moderne mobiltelefoner og personlige digitale assistenter inneholder ARM prosessorer, noe som gjør dem til den mest brukte 32-bit mikroprosessorfamilien i verden. ARM står i dag for over 75&nbsp;% av alle 32-bit innebygde prosessorer.

ARM1 og ARM2 var og er blant de aller minste CPUer med 32-bit databuss, og de ble utviklet i tiden 1984–1987. ARM1 og ARM2 har kun 30&nbsp;000 transistorer, noe som er medvirkende til det spesielt lave energiforbruket. Motorolas eldre 16/32-bit prosessor 68000 har 68&nbsp;000 transistorer. ARM2 ble benyttet i en PC fra Acorn Archimedes, og denne kunne kjøpes fra 1987. Intels prosessorkjerne xScale anvender ARM-arkitekturen. 

I motsetning til andre mikroprosessor-produsenter som AMD, Intel, Freescale (tidligere Motorola) og Renesas (tidligere Hitachi og Mitsubishi Electric), lisensierer ARM sin teknologi som åndsrett framfor å produsere sine egne prosessorer. Dermed er det mange selskaper som produserer prosessorer basert ARMs design. Intel, Texas Instruments, Freescale og Renesas har alle lisensiert ARMs teknologi. Selskaper som er nåværende eller tidligere lisenskunder av ARM, er blant annet Alcatel-Lucent, Apple Inc., Broadcom, Intel (gjennom DEC), Microsoft, NEC, Nvidia, NXP (tidligere Philips), Oki, Samsung, Sharp, Texas Instruments. I 2007 ble det produsert 2,9 milliarder mikrobrikker basert på ARMs design.

ARMs prosessorer brukes som hovedprosessoren for de fleste mobiltelefoner, inkludert de som er produsert av Nokia, Sony Ericsson og Samsung, samt mange PDAer og håndholdte enheter slik som Apple iPod, Nintendo Game Boy Advance og Nintendo DS, Game Park GP32 og GamePark Holdings GP2X. I tillegg brukes de til mange andre produkter som for eksempel GPS navigasjonsenheter, digitale kameraer, digital-TV, nettverksenheter og lagringsenheter.

## Referanser


## Eksterne lenker
*
Astigmatisme

**Astigmatisme** eller **skjeve hornhinner** er en optisk feil i øyet som gir et uskarpt, slørete syn. Dette skyldes brytningsfeil i Cornea (hornhinnen) eller i øyets linse. Ved feil i hornhinnen er denne slik at den ikke lenger har en rund sfærisk form, men har en mer elliptisk form, som kan minne om et egg, noe som reduserer hornhinnens evne til korrekt å fokusere lys. Ved en lenticular (linse-) astigmatisme er kurvaturen i øyets linse ikke jevn i alle plan, noe som gir en oppsplitting mer enn en fokusering på retina (netthinnen). Når lys fra ett punkt treffer retina i flere dybder, gir dette opphav til et uskarpt bilde.

Brytningsfeilen i et astigmatisk øye skyldes at brytningen i forskjellige medianer blir forskjellig. Øyet har med andre ord forskjellig fokus i forskjellige plan. For eksempel kan et bilde være korrekt fokusert på retina i det horisontale plan, mens det er ute av fokus i det vertikale plan. Det vil si at om man ser på to linjer som går i forskjellig retning, sees den ene skarpt på en avstand, mens den andre linjen sees skarpt på en annen avstand.

Astigmatisme medfører at det kan være vanskelig å se fine detaljer. I noen tilfeller fremstår for eksempel ikke vertikale linjer, som flaggstenger, som loddrette, men heller over.

Ofte kan astigmatisme korrigeres med briller, kontaktlinser eller ved kirurgi. I en brille eller kontaktlinse kan astigmatisme korrigeres ved at det inngår et element av sylinderlinse i glasset. Et slikt glass beskrives av tre parametre:
* en rund, sfærisk brytning, målt i dioptrier
* en sylindrisk brytning, målt i dioptrier.
* sylinderens akse, med vinkel angitt i grader.

## Referanser


## Eksterne lenker
* 
*  MedlinePlus article
*  AllAboutVision.com article
*  VisionSimulations.com | Simuleringer av hvordan personer med synsfeil oppfatter verden
*  Medical Info on Astigmatism
ARM

**ARM** kan sikte til:
* ARM (prosessorarkitektur)
* Landskoder for Armenia:
** ISO 3166-1 alfa-3-kode
** IOK-landskode (Armenia under OL)
Davidson Ezinwa

**Davidson Ezinwa** (født 1971) er en tidligere friidrettsutøver fra Nigeria.

Han vant sølvmedalje på 4x100&nbsp;m både under OL 1992, og VM i friidrett 1997. Han har en personlig rekord på 100&nbsp;m på 9,94&nbsp;sekunder. Ezinwa testet positivt på doping to ganger; for efedrin i februar 1996, sammen med broren Osmond og for hCG i 1999.

## Referanser


## Eksterne lenker
*
Fylkesvei 101 (Finnmark)

**Fylkesvei 101 (Fv101) i Finnmark** var en kort forbindelsesvei mellom fylkesvei 882 ved Skoddhaugen og Hasvik lufthavn. Veien var 260 meter lang.

2019 ble veien del av fylkesvei 882.

## Kommuner og knutepunkter

* Hasvågveien fra Hasvik mot Breivikbotn, Storgata mot  Hasvik–Øksfjord →  Langfjordbotn i Alta
*Endepunkt 

## Referanser


## Eksterne lenker
* Vegvesenets vegkart
Foreign Objects

**Foreign Objects** er et mathcore-band fra West Chester i Pennsylvania i USA. Bandet består av Jess Margera på trommer, Deron Miller på gitar/vokal og Drew på bass. De har spilt inn, mikset, produsert og lansert en EP med 5 spor kalt *The Undiscovered Numbers and Colors*, i tillegg til noen instrumentale sanger som aldri har blitt formelt utgitt. (Noen få av disse har blitt brukt i CKY-videoene.) Gitarist/vokalist Deron Miller skal på en offisiell CKY-nettside slått fast at det ikke foreligger noen planer om turné med Foreign Objects.

## Diskografi
### [[The Undiscovered Numbers & Colors]] (1995)

#The Undiscovered Numbers & Colors
#Far Cry Behind
#The Other Side Of The End Of The Universe
#Delve
#Destination Undefined

### Universal Culture Shock/Undiscovered Numbers And Colors re-release (2003)

Disk én
#Test It Out
#Universal Culture Shock
#Genesis 12/A
#They Come In Peace
#Chemical Control
#Puzzled
#Disengage The Simulator
#Cosmic Consciousness
#Planetary
#Victory Over Neptune
#Big Boy (Bonus Track)

Disk to
#The Undiscovered Numbers & Colors
#Far Cry Behind
#The Other Side Of The End Of The Universe
#Delve
#Destination Undefined

## Eksterne lenker
* Foreign Objects på MySpace
Argentinos Juniors

**Asociación Atlética Argentinos Juniors** er en argentinsk fotballklubb fra La Paternal, Buenos Aires. Klubben ble grunnlagt 15. august 1904 og har kallenavnet *Bichos Colorados* (på norsk: *røde insekter*). Klubben har blant annet fostret spillere som Diego Maradona og Juan Román Riquelme. 

Klubbens hjemmebane er Estadio Diego Armando Maradona som ligger i La Paternal i Buenos Aires og har 24&nbsp;800 sitteplasser.

## Spillerstall
5. april 2021

### Utlånte spillere

## Meritter
* **[[Copa Libertadores]]:**
** **Vinner (1):** 1995
* **[[Primera División (Argentina)|Primera División]]:** (Nacional)
** **Vinner (1):** 1985
* **[[Primera División (Argentina)|Primera División]]:** (Metropolitano)
** **Vinnar (1):** 1984

## Referanser


## Eksterne lenker
* 
* Klubbens offisielle nettsider
Osmond Ezinwa

**Osmond Ezinwa** (født 22. november 1971) er en tidligere friidrettsutøver fra Nigeria. Sammen med Olapade Adeniken, Francis Obikwelu og Davidson Ezinwa vant han sølvmedalje på 4x100&nbsp;m under VM i friidrett 1997.

Han er yngre tvillingbror av Davidson Ezinwa. Osmond Ezinwa testet positivt på efedrin i februar 1996. Ezinwa testet positivt for efedrin i februar 1996, sammen med Davidson.

### Personlige rekorder
* 100 meter – 10.05 (1996)
* 200 meter – 20.56 (1997)

## Referanser


## Eksterne lenker
*
Fylkesvei 7946

**Fylkesvei 7946** er en kort forbindelsesvei mellom europavei 6 og Sørkjosen lufthavn i Nordreisa. Veien er 322 meter lang.

Frem til 2019 hadde veien betegnelsen fylkesvei 351 (Troms).

## Kommuner og knutepunkter

## Referanser




## Eksterne lenker
* Vegvesenets vegkart 
*
Santa Prisca

**Santa Prisca** kan være:

* Santa Prisca (Roma) i Roma i Italia.
* Santa Prisca (Taxco) i Taxco i Mexico.
Eder

**Eder** er en elv i Nordrhein-Westfalen og Hessen i Tyskland og en av sideelvene til Fulda fra venstre med en lengde på 176 km. Den ble først nevnt av den romerske historikeren Tacitus som *Adrana* i området Chatti.

Elven har sitt utspring fra fjellet *Ederkopf* vest i Nordrhein-Westfalen nær kilden til elvene Lahn og Sieg. I motsetning til Lahn og Sieg, som begge er sideelver til Rhinen, renner Eder østover og nordover og munner ut i Fulda ved Edermünde, sør for Kassel. Ved Hannoversch Münden renner Fulda sammen med Werra og danner Weser som renner ut i Nordsjøen nord for Bremen. Byer langs Eder er blant annet Battenberg, Frankenberg, Waldeck og Fritzlar.

I 1914 sto Ederdemningen – en 47 meter høy demning – ferdig nær den lille byen Waldeck, og den dannet reservoaret Edersee, som er 27 km lang og holder opp til 200 millioner m³ vann. Den benyttes til vannkraftproduksjon og for å regulere vannivået i Weser. 

Demningen ble ødelagt av britiske bombefly 17. mai 1943 (Operasjon Chastise). Bombeflyene var utstyrt med den spesielle Barnes Wallis-bomben, som spratt bortover vannet når den ble sluppet i en spesiell vinkel fra fly. Samme natt ble demningen ved Möhnereservoaret også bombardert, noe som skapte enorme ødeleggelser og tap av liv nedstrøms (størsteparten av de omkomne var ukrainske krigsfanger like nedenfor demningen). Filmen *[[The Dam Busters]]* omhandler denne hendelsen. 

Demningen ble bygd opp igjen samme år, og i dag er innsjøen et område for rekreasjon. 

Nedenfor Ederdemningen og Edersee følger Affolderner See, som er nedre reservoar for Waldeck vannkraftverk.
## Referanser
Nusrat Bhutto

**Nusrat Bhutto** (sindhi: بیگم نصرت ڀھٽو, urdu: **بیگم نصرت بھٹو**) (født , død 23. oktober 2011 i Dubai) var en pakistansk politiker med kurdisk opphav. Hun var førstedame, enke til Zulfikar Ali Bhutto og hans etterfølger som leder i Pakistans folkeparti (1979–1983). Hun var moren til Benazir Bhutto, som var leder i Pakistans folkeparti (PPP) og tidligere statsminister. Hun omtales ofte med hederstittelen *begum*.

## Se også
* Bhutto-familien
** Mann – Zulfikar Ali Bhutto
** Datter – Benazir Bhutto
*** Mordet på Benazir Bhutto
** Svigersønn – Asif Ali Zardari
** Dattersønn – Bilawal Zardari

## Referanser
Róbert Fazekas

**Róbert Fazekas** (født 18. august, 1975 i Szombathely) er en ungarsk diskoskaster, som vant gull i EM i München i 2002 og sølv i VM i Paris i 2003. Under OL i 2004 fikk han opp det lengste kastet, men ble diskvalifisert da han ikke var i stand til å avlegge en urintest. Fazekas har en personlig rekord på 71.70&nbsp;meter.

## Referanser

* 

## Eksterne lenker
*
Rudy & Blitz

**Rudy + Blitz** er et amerikansk band som ble startet av Chad Ginsburg og Dante Cimino tidlig på 90-tallet i Philadelphia-området. Dante fikk Dave Kloos til å synge og spille bass i bandet. Ruby and Blitz fikk platekontrakt med Ruffhouse/Columbia, men kontrakten ble senere oppsagt på grunn av konflikter mellom bandet og plateselskapet. Etter en stund ble bandet oppløst. Ginsburg ble medlem i CKY, Kloos flyttet til Central PA, mens Dante gjorde ingenting inntil han ble invitert til et band kalt The Loners (idag kalt Custom Deluxe) i 2000. Rudy and Blitz har dog opptrådt noen få ganger etter oppløsningen, samtlige ganger i eller ved Philadelphia.

## Medlemmer

*Chad Ginsburg – el-gitarist og back-up-vokalist
*Dave Kloos – vokalist/bassist/låtskriver
*Dante Cimino – trommeslager/låtskriver

## Diskografi

*1995 – Thanksanyway Vinyl 7”
*2000 – Reverb on the Click (relansert 2003)
*2000 – Reverb On The Click Cd-R
*2004 – The Early Years

## Eksterne lenker
* Offisiell Rudy + Blitz-nettside
* Rudy + Blitz - bildegalleri
Graham Nash

**Graham Nash** (født 2. februar 1942 i Blackpool, England) er en britisk-amerikansk sanger, gitarist, pianist, låtskriver, fotograf og aktivist. 

Han debuterte med gruppa The Hollies tidlig i 1960-årene, og reiste til USA, hvor han begynte samarbeidet med David Crosby, Stephen Stills og etterhvert også Neil Young.

En av hans mest kjente sanger er «Teach Your Children». Dessuten er han en anerkjent fotograf. 

Nash besøkte Oslo i 2005 under *Norwegian Wood*-festivalen.

Han ble innlemmet i Rock and Roll Hall of Fame som medlem i Crosby, Stills & Nash i 1997 og som medlem i The Hollies i 2010. 

Nash er tildelt fire æresdoktorater, inkludert et fra New York Institute of Technology, et for «Musikk» fra University of Salford i 2011 og et for «Fine Arts» fra Lesley University i Cambridge, Massachusetts.

Nash ble i dronningens fødselsdagsliste for 2010 utnevnt til offiser av Order of the British Empire for fortjenester til musikk og veldedighet.

## Privatliv
Nash var gift med sin første kone, Rose Eccles, fra 1964 til 1966. Nash ble gift med sin andre kone, Susan Sennett, fra 1978 til de skilte seg i 2016. Deretter flyttet han til New York City, hvor han har bodd siden. Han har tre barn. I april 2019, giftet han seg med artisten Amy Grantham.

Nash ga ut en selvbiografien *Wild Tales: A Rock & Roll Life* i september 2013, publisert av Crown Publishing. Fotografier fra hans karriere er utstilt som en kunstsamling på *San Francisco Art Exchange.* I intervjuer nevner han ofte sine memoarer og sin kunstutstlling, og han nevner også hvilken innflytelse den canadiske musikeren Joni Mitchell, som han hadde et forhold med mellom 1968 og 1970, hadde ham i hans tidlige tid i California. Han hadde også et kortvarig forhold til den amerikanske musikeren Rita Coolidge.

Nash promoterte den amerikanske politikeren Bernie Sanders i nominasjonen til Det demokratiske partiet ved presidentvalget 2016. I oktober 2020 fortalte han at han hadde begynt med transcendental meditasjon etter initiativ fra filmmakeren David Lynch.

## Diskografi
*Se også diskografier for [[Crosby, Stills & Nash|Crosby Stills Nash & Young]] og [[The Hollies]]*

**Studioalbum**
* *Songs for beginners, * 1971
* *Wild Tales*, 1971
* *Earth & Sky*, 1974
* *Innocent eyes*, 1986
* *Songs for survivors*, 2002
* *This path tonight*, 2016
* *Now*, 2023

**Livealbum**
* *Graham Nash: Live – Songs for Beginners / Wild Tales* 2022

**Samlingsalbum**
* *Reflections*, 2009
* *Over the Years*, 2018

**Singler (topp 100 på Billboard Hot 100)**
* «Chicago» #35, 1971
* «Military Madness» #74, 1971
* «War Song» (med Neil Young & the Stray Gators) #61, 1972
* «Innocent Eyes» #84, 1986

## Referanser


## Eksterne lenker
* 
* 
* 
*
Ruth Fuchs

**Ruth Fuchs** (1946–2023) var en tysk politiker og friidrettsutøver. Fuchs, som representerte DDR, vant spydkast under OL 1972 og OL 1976. Hun satte seks verdensrekorder i spydkast på 1970-tallet. Hennes personlige rekord er 69,96&nbsp;meter. Fuchs ble utsatt for det systematiske dopingregimet i DDR, og brukte anabole steroider fra ung alder.

## Referanser


## Eksterne lenker
*
Magic (film)

***Magic*** er en amerikansk psykologisk thriller- og skrekkfilm fra 1978 regissert av Richard Attenborough. Filmen handler om en ung scenekunstner som oppnår suksess med sin buktaler-dukke. Etterhvert begynner han å miste kontrollen og han flykter fra alt, men ting blir ikke bedre der han har slått seg til ro og dukken får stadig mer kontroll over hans liv. Hovedrollen spilles av Anthony Hopkins, mens andre sentrale roller spilles av Ann-Margret, Ed Lauter og Burgess Meredith. Filmen er basert på ei bok av William Goldman (han skrev også manus).

## Handling
Corky er en tryllekunstner som opptrer på nattklubb, men uten noe særlig suksess. Året etter dukker han opp igjen, da med en rappkjeftet buktalerdukke han har kalt Fats på repertoaret. Corky og Fats tar publikum med storm. Corky står foran sitt store gjennombrudd, men et alvorlig problem oppstår i det han skal undertegne en avtale med et større TV-selskap. Det viser seg at selskapet insisterer på at han gjennomgår en psykisk sjekk før kontrakten underskrives. Corky er svært uvillig til dette og når manageren legger press på ham stikker han avgårde. Han reiser utenbys og ender opp i en liten hytte som han leier av sin ungdomskjæreste Peggy Ann. Men etter som tiden går får han får stadig mer problemer med dukken og sin egen identitet. Fats nøyer seg ikke med å ligge nedpakket i en veske. Han krever oppmerksomhet. Etterhvert utvikler det seg til at han begynner å beordre Corky til å utføre de mest skremmende handlinger overfor dem som kommer i deres vei.

## Om filmen

### Popularitet og økonomi
*Magic* innbrakte $23,8 millioner i USA og havnet på 24. plass over de mest innbringende filmene i USA i 1978.

### Anmelderne
Den ble godt mottatt av anmelderne, noe som gjenspeiles i at den har fått 83 % på Rotten Tomatoes.

### Priser
Burgess Meredith vant en Saturn Award for beste birolle. Ann-Margret ble nominert for beste kvinnelige hovedrolle, mens Jerry Goldsmith ble nominert for musikken. Filmen ble også nominert til beste skrekkfilm ved samme utdeling.

William Goldman vant prisen for beste film ved Edgar Allan Poe Awards.

## I rollene
(utvalg)
*Anthony Hopkins –  Charles "Corky" Withers
*Ann-Margret –  Peggy Ann Snow 
*Burgess Meredith –  Ben Greene, manageren
*Ed Lauter –  Duke, Peggys ektemann
*E.J. André –  Merlin 
*Jerry Houser –  Taxisjøfør
*David Ogden Stiers –  Todson

## Referanser


## Eksterne lenker
*
Chryste Gaines

**Chryste Dionne Gaines** (født 14. september 1970 i Lawton, Oklahoma) er en tidligere amerikansk friidrettsutøver som konkurrerte hovedsakelig på 100 meter.

Gaines vant 4 × 100 meter under OL i 1996 i Atlanta i Georgia i USA, sammen med Gail Devers, Inger Miller og Gwen Torrence. Hun har også to gullmedaljer og en sølvmedalje på stafett i VM. I 2005 ble hun utestengt i to år for bruk av THG (anabole steroider).

## Referanser


## Eksterne lenker
*
Hals i båtbord

**Hals i båtbord** er den delen av et båtbord som går ut mot enden av båten.

Trebåter er bygd av bord (planker).  Ut mot båtbordgangenes ender mot (stevnene) heter gjerne bord-delene *halser*.  Særlig ved og under vannlinjen er formen på halsene avgjørende for båtens egenskaper; det er viktig at halsene har riktig form for at motstanden i vannet skal bli minst mulig, og/eller for å øke *sjøfestet*, altså båtens motstand mot å drive til siden under seilas.

I en del robåttyper hogges halsene til av en halvklovning av en tømmerstokk, eller en tykk planke, eller de kiles ut «vins» (vridd) av en stokk, og hogges og høvles i form.  Dette er sannsynligvis en arv fra den tid *alle* bordgangene ble kilt ut av tømmerstokker, og kunne hogges og høvles til akkurat den form båtbyggeren ville ha.  Etter at sagde bord ble vanlig utover 1700- og 1800-tallet, fikk mange av bordene i båten flatere form, men mange båtbyggere fortsatte med å hogge til halsene i bunnbordene – og dels også bunnbordene mellom halsene – for at bunnen skulle bli helt riktig.  

Utsiden av hogde halser på bunnbordene har konkav form og går fra å være nærmest loddrette i innløpet ved lottene, til å nærme seg vannrett der halsene møter bunnbordene. Formen på halsene er dermed vridd, en nærliggende sammenligning kan være et propellblad eller kanskje mest et plogskjær. 

En båt med hogde halser regnes uten videre som mye finere og bedre enn båter uten.  Halsene kan utformes med mer eller mindre huling, alt etter hva båten skal brukes til; seilbåter har helst mer innhule halser enn robåter.

I moderne tid er oselvere de som er best kjent for hogde halser, men nordmørsbåtene har flest, og kanskje de fineste, og alle robåtene på Vestlandet og i Nord-Norge har/hadde slike.  

Åfjordsbåtene har det som kalles *langhalser*, et slags kjølrennebord langs kjølen og mye av lottene, og som er høvlet krumt på tvers.

## Referanser
Tibor Gécsek

**Tibor Gécsek** (født 22. september 1964 i Szentgotthárd) er en tidligere ungarsk sleggekaster.
Han vant bronsemedalje både i VM 1993 og VM 1995. Han har en personlig rekord på 83.68&nbsp;meter. I EM 1998 i Budapest tok han gullmedalje, og ble kåret til årets mannlige idrettsutøver i Ungarn. I 1995 ble han utestengt i to år etter å ha testet positivt på anabole steroider.

## Referanser


## Eksterne lenker
*
Fokino (Primorskij kraj)

:*Denne artikkelen er om byen ved Stillehavet. For byen i Brjansk oblast se [[Fokino (Brjansk oblast)]].*

**Fokino** (russisk: Фо́кино) er en lukket by i Primorskij Kraj i Russland. Den hadde .

Byen ligger ved Peter den stores gulf mellom Vladivostok og Nakhodka. Den er en lukket by fordi den russiske stillehavsflåten har sin base her. Utlendinger må ha en spesiell tillatelse for å besøke byen. Imidlertid er øyene Putjatin og Askold, som administrativt er en del av byen, åpen for besøk fra turister. Opp til to tusen turister besøker Putjatin hvert år. De tiltrekkes av det unike plante- og dyrelivet i farvannet rundt øya og dens undervannslandskap. Det bor rundt 2&nbsp;400 mennesker på Putjatin. Deres viktigste næringsveier er fangst og bearbeiding av sjøprodukter, avl av mink og aksishjort. Det er ingen fast bosetning på øya Askold. Den besøkes sjelden av turister da det ikke er regelmessig transportforbindelser med fastlandet, og øyas status, som inntil 1995 var en del av reservatet hvor ingen økonomisk aktivitet var tillatt. Det finnes gullreserver på flere dusin tonn på Askold.

## Referanser


## Eksterne lenker
*
Stroma i Cornea

**Substantia propria** (eller **stroma i [[cornea]]**) er et fiberholdig, sterkt, stivt og helt transparent lag i cornea, hornhinnen. Det består av ca. 200 *lamellæ* (plater av kollagene fibre) lagt på hverandre. 
Disse løper i forskjellige vinkler mellom limbi (ytterkant av iris). Disse fibrene er vevet sammen, mer i de ytre (fremre) lamillæ enn i de indre, (bakre/posteriore) lag. Fibrene i et gitt lag er parallelle, men danner en rett vinkel med fibrene i det tilliggende lamilla (lag).

Lamillæ er bygget opp av keratocytter som utgjør ca. 10% av substantia propria. Disse lamillæ er bygget opp av knipper av bindevev. Disse fibrene er sammenhengende med dem i sclera. Flere kollagene fibre går i tinning-nese retning enn i vertikal retning.

Keratokonus er en tilstand som skyldes feil ved lamillæ, noe som fører til en fremadbulende cornea med for stor krumming.

## Referanser


## Eksterne lenker
* Tverrsnittskisse fra opt.pacificu.edu
Scott Steiner

**Scott Carl Rechsteiner** (født 1962), kjent som **Scott Steiner**, er en amerikansk fribryter i Total Nonstop Action Wrestling.

Steiner er kanskje mest kjent for sin tid i World Championship Wrestling sammen med hans eldre bror Rick Steiner som The Steiner Brothers og for hans innblanding med New World Order gruppen. Han er også kjent for sin tid i World Wrestling Federation og World Wrestling Entertainment. Steiner har for øyeblikket kontrakt med Total Nonstop Action Wrestling.

Steiner har også mange titler på egen hånd, etter hans tid som en halvdel av The Steiner Brothers. Scott gikk til å bli dobbelt WCW United States Champion, WCW World Television Champion, WCW World Heavyweight Champion. Han ble den aller siste WCW World Heavyweight Champion før WWE kjøpte opp WCW. Booker T vant over han i den aller siste episoden av WCW Nitro etter at WWF hadde kjøpt opp WCW.

## Referanser


## Eksterne lenker
* 
*
Patricia Girard

**Patricia Girard-Léno** (født 8. april 1968 i Pointe-à-Pitre, Guadeloupe, Frankrike) er en fransk tidligere 100 meter hekk-løper. Hun fikk bronsemedalje på 100 meter hekk i OL 1996 i Atlanta, USA. 
I VM 2003 vant hun gull på 4 x 100 meter. Hun var utestengt fra 1990 til 1992 etter brudd på dopingbestemmelsene.

## Referanser


## Eksterne lenker
*
Sclera

**Sclera**, **sklera** eller senehinnen, er det ugjennomsiktige, fibrøse, beskyttende ytre lag av øyet. Den er sammensatt av kollagene, elastiske fibre. Hos friske, voksne mennesker er sclera hvit, mens enkelte dyr (f.eks. hester, firfisler, m.fl.) kan ha sort sclera.

Hos barn er sclera tynn og noe av det underliggende pigmentet kan skinne igjennom og gi en svakt blå farve. Hos eldre kan fettavleiringer i sclera føre til en svak gulfarve.

Sclera utgør den bakre 5/6 del av bindevevslaget i øyeeplet. Den er sammenhengende med dura mater og opprettholder øyeeplets form samtidig som den gir støtte og beskyttelse mot ytre og indre påvirkninger. Videre gir den feste for de eksterne øyemuskler som styrer øyets bevegelse.

Tykkelsen varierer fra 1mm til 0,3mm.

Sclera grenser til hornhinnen (*cornea*) ved hornhinneranden (*limbus corneae*). Her sees normalt en svak fure.

## Histologi
Fra utsiden og innover består sclera av de 3 lagene:

* Episclera
* Stroma
* Lamina fusca

## Referanser


## Eksterne lenker
* Tverrsnittskisse. Universitetet i Boston
* Tverrsnitt av øye, Universitetet i Michigan.
Seversk

**Seversk** (russisk: Се́верск) er en lukket by i Tomsk oblast i Russland. Byen ligger femten kilometer nordvest for Tomsk på høyre bredd av elva Tom. Seversk hadde . 

Byen ble grunnlagt i 1949, og var kjent som *Pjatyj Potsjtovyj* (russisk: Пя́тый Почто́вый) frem til 1954 og som **Tomsk-7** (russisk: Томск-7) til 1992. Bystatus ble innvilget i 1956.

Seversk er hjemby for *Den sibirske gruppen av kjemiske bedrifter*, grunnlagt i 1954. Den omfatter flere atomreaktorer og kjemiske fabrikker for utskilling, anrikning og gjenvinning av uran og plutonium. Atomvåpen ble produsert og lagret på bedriftenes områder.

Byen var en hemmelig by i Sovjetunionen helt til president Boris Jeltsin i 1992 erklærte at slike byer kunne bruke sine historiske navn. Frem til da fantes ikke byen på noen offisielle kart. Som tradisjonen var med sovjetiske byer som inneholdt hemmelige anlegg, så var Tomsk-7 i realiteten et postboksnummer, og impliserte dermed at stedet lå i en viss avstand fra byen Tomsk.

Til tross for dekretet som fjernet Seversks hemmelige status, så er byen fortsatt lukket for utenforstående. Tillatelse til å besøke byen kan bare innvilges av de aktuelle styresmakter, gjennom institusjonene som skal besøkes, eller via privatpersoner som for eksempel en nær slektning.

En av de alvorligste atomulykke ved SGCE fant sted 6. april 1993, da en tank med en svært radioaktiv oppløsning eksploderte.

## Referanser


## Eksterne lenker
* 
* Fotoalbum for Seversk    
* Offisielt nettsted for Den sibirske gruppen av kjemiske bedrifter  
* Tomsk-7 PÅ globalsecurity.org
* BISNIS rapport om SGCE
Kjøkkenventilator

En **kjøkkenventilator** eller et **kjøkkenavtrekk** er en motordreven vifte, oftest installert i kjøkken over komfyren og i forbindelse med andre innretninger i hus der os, lukt eller partikler skal trekkes ut for å gi bedre livs- og arbeidsvilkår. Ventilatoren er gjerne forbundet med en kanal som fører luften ut i det fri gjennom vegg eller over tak. Slike ventilatorer har gjerne et fettfilter. Andre ventilatorer kan sørge for resirkulering av luft i rommet med rensing i et kullfilter.

Vanlige vifter som lager luftstrømmer i et rom uten å flytte vekk eller rense, er ikke å regne som ventilatorer, selv om de ikke sjelden kalles det. Mange ventilatorsystemer kalles forøvrig ofte vifteanlegg, friskluftanlegg eller utluftingsanlegg for eksempel i tilknytning til utlufting av tunneler. 

## Se også
* Ventilasjon
* Gjennomføring, åpninger til teknisk utstyr gjennom vegger, gulv og tak

## Eksterne lenker
* SNL – Vifte – motorisert
* Britannica – Fan
Angella Taylor-Issajenko

**Angella Taylor-Issajenko** (født 28. september 1958 på Jamaica) er en tidligere canadisk sprinter, som tok sølvmedalje på 4 x 100 meter i OL i 1984. I 1989 innrømmet hun å ha brukt ulovlige prestasjonsfremmende midler siden 1979.

## Referanser


## Eksterne lenker
*
Reisen fra frykten

***Reisen fra frykten*** er en engelsk spionthriller skrevet av Eric Ambler. Boken ble første gang utgitt i England i 1940 og oversatt til norsk i 1949.  I 1943 ble den filmatisert som *[[Farlig medpassasjer]]* med Orson Welles og Joseph Cotton i hovedrollene. 

## Sammendrag

I bokens første del spiller oberst Haki, den strenge, men stort sett sympatiske lederen for Tyrkias hemmelige tjenester, en betydelig rolle. Haki ble introdusert i *[[Dimitrios maske]]* og dukker i senere bøker opp som general.
 
Hovedpersonen er en britisk ingeniør på hjemvei fra Tyrkia, hvor han har gjennomført tekniske diskusjoner på høyt nivå som kan hjelpe til å sementere en tyrkisk-britisk allianse i den nylig startede andre verdenskrig. På grunn av dette kan nazistene ha gevinst av å snikmyrde ham, og de går energisk i gang med å forsøke akkurat det. 

Mesteparten av handlingen finner sted på et italiensk skip, hvor hovedpersonen reiser i selskap med sin nemesis – en satanisk og allikevel troverdig tysk intellektuell mesterspion, ledsaget av en bulgarsk leiemorder. Andre karakterer på den rikholdige rollelisten er en tyrkisk hemmelig agent, en spansk kurtisane og hennes hallik, og et fransk par hvor mannen er venstreorientert mens hustruen er en urokkelig reaksjonær.

Som i mange av Amblers bøker er hovedpersonen ikke profesjonell spion, og helt klart ute på dypt vann. Den nazistiske hovedmotstanderen behandler ham med åpen forakt, som bokens handling i rikelig monn rettferdiggjør. Den profesjonelle betaler likevel til slutt dyrt for å ha undervurdert amatøren – enda et handlingselement som også går igjen Amblers senere romaner. 

Boken regnes som en klassisker blant spionthrillere. Den etablerer det som blir regnet som genrens hovedkonvensjoner, og har vært umåtelig innflytelsesrik på senere arbeider som James Bond-serien. (Spesielt *Med hilsen fra Moskva (From Russia with Love)*, hvor hoveddelen av handlingen på samme måte som i Amblers roman finner sted i løpet av noen dager og netter på en reise med spent atmosfære fra Tyrkia til Frankrike, med hovedpersonen i overhengende fare for å bli myrdet. Flemings hovedperson er profesjonell, men i denne boken gjør også han en amatørmessig feil.) 

En del av bokens varige sjarm er at den fanger atmosfæren og tankesettet i denne tidlige fasen av den andre verdenskrig: Frankrike står sterkt og ingen drømmer om at det skal falle i løpet av noen få måneder, italienerne er strengt nøytrale og det er ingen antydning om at de er i ferd med å bli allierte med Tyskland mot Storbritannia og så videre. Bedømt ut fra denne boken ser det ut til at Ambler på samme måte som mange andre på den tiden ventet at krigen mer eller mindre skulle bli en reprise på første verdenskrig.

## Se også
* MAH (Milli Emniyet Hizmeti – Den tyrkiske Nasjonale Sikkerhets Organisasjonen, oberst Haki sin virkelige organisasjon.) Den faktiske lederen av byrået var Şükrü Âli Ögel.

## Utgivelsesdetaljer
* 1940, Utgiverland ikke verifisert, *Journey into Fear*
* 1949, Norge, *Reisen fra frykten* (Oversatt av Brynjulf Jensen, Aschehoug)

## Eksterne lenker
* Les utgaven fra 1975 på Bokhylla.no
Irina Khudorosjkina

**Irina Aleksandrovna Khudorosjkina** (født 1968) er en russisk kulestøter som vant bronsemedalje under OL i 1996 i Atlanta. Hun har også to sølvmedaljer fra Innendørs-EM.
I 2004 ble hun suspendert i 2 år for bruk av anabole steroider.

## Fotnoter


## Referanser


## Eksterne lenker
*
Mexicos Grand Prix

**Mexicos Grand Prix** (spansk: *Gran Premio de México),* fra 2020 (2021) avholdt som **Mexico Citys Grand Prix** (spansk: *Gran Premio de la Ciudad de México*) for sponsorers skyld, er et Formel 1-løp som har blitt avholdt på Autódromo Hermanos Rodríguez i Mexico by i Mexico fra  til , fra  til , og igjen fra . Siden løpet returnerte til Formel 1-kalenderen i 2015, har løpet vært arrangert hvert år, bortsett fra i , da løpet ble avlyst som følge av koronapandemien.

## Vinnere av [[Mexico]]<nowiki/>s - / [[Mexico by|Mexico City]]<nowiki/>s Grand Prix

## Første-gangs-vinnere

###### '''Mexicos- / Mexico Citys Grand Prix''' har vært vertskap til følgende førere/konstruktørers første seier:

### Fører(e)

### Konstruktør(er)

## Tittelavgjørelser

###### '''Mexicos- / Mexico Citys Grand Prix''' har vært vertskap til følgende tittelavgjørelser:

### Fører(e)

### Konstruktør(er)

## Referanser
Osun-Osogbo

**Ọs&#x323;un-Os&#x323;ogbo** eller **Den hellige lunden i Ọs&#x323;un-Os&#x323;ogbo** er et hellig skogområde ved bredden av Oshunelva, like utenfor byen Osogbo i Nigeria. Lunden er viet til jorubareligionens gudinne Osun.

Tilsvarende hellige skoger har opprinnelig vært en del av *skogkantens kulturlandskap* utenfor de fleste av Yorubafolkets byer, men mange av dem er nå spist opp av urbaniseringens utvidede bygrenser. Osun-Osogbo-området er både den (*antatt*) siste av disse helliglundene, og er også et av de siste urskogsområdene i sørlige Nigeria.

Lunden ble erklært som verdenarvområde i 2005. 

Den østerrikske kunstneren Susan Wenger har laget arbeider i fortsettelsen av Yorubaenes religiøse kunst. 

## Eksterne lenker
* 
* Oyeronke Olabuju. «The Place of Susan Wenger's Art in Yoruba Religion: A Preliminary Survey» Fra *IJELE: Art eJournal of the African World*: Issue 5, 2002.
Sandra Glover

**Sandra Glover** (født 30. desember 1968 i Palestine i Texas) er en tidligere amerikansk friidrettsutøver som konkurrerte på 400 meter hekk. I VM 2003 i Paris vant hun sølvmedalje etter australske Jana Pittman, to år senere klarte hun bronsemedalje i VM i Helsingfors. Til tross for ny personlig rekord med tiden 53,32 sekunder, hadde hun ikke muligheter mot verdensrekordholderen Julija Petjonkina som vant overlegent. 
I 2003 fikk Glover en offentlig advarsel etter å ha testet positivt på et stimulerende middel.

## Referanser


## Eksterne lenker
*
Vitalij Klitsjko

**Vitalij Vladimirovitsj Klitsjko** (født 1971) er en ukrainsk politiker og tidligere profesjonell bokser. Han er leder av det ukrainske partiet UDAR (et akronym for «slag»). 

Klitsjko var verdensmester i tungvekt i (WBO)  fra 1999 til 2000, og i (WBC) fra 2004 til 2012. Han er 201 cm høy og veide rundt 109-114 kg da han konkurrerte.

Hans yngre bror er Vladimir Klitsjko, også tidligere verdensmester i tungvektsboksing.

Vitalij Klitsjko ble borgermester i Kyiv 5. juni 2014. Under Russlands invasjon av Ukraina 2022 deltok han i forsvaret av Kyiv. 

## Fotnoter

## Referanser


## Eksterne lenker
* 
*
Ekspedisjonssjef

**Ekspedisjonssjef** er tittelen på en avdelingsleder i et norsk departement. Det er den nest høyeste embetsmannsstilling etter departementsråden. Tittelen benyttes også av Riksrevisjonen.

Tittelen reflekterer ansvar for å sende ut, «ekspedere», brev og offisielle skriv fra departementet. Tidligere var de fleste med dette ansvaret tittelen ekspedisjonssekretær, og kun noen av disse ekspedisjonssjef. På 1900-tallet ble ekspedisjonssjef den vanlige betegnelse for avdelingsleder i et departement.

Ved lovfestingen av Universitetsfundatsen for det kongelige Norske Frederiks Universitet i Christiania (nå Universitetet i Oslo) fastslo man samtidig at alle ekspedisjonssekretærer skulle ha «høiere videnskabelig Dannelse», noe som innebar embetseksamen i teologi, jus, medisin, eller historisk-filosofiske fag. Frem til 1939 var kravet om embetseksamen ubetinget, inntil ny lovgivning åpnet for at Kongen kunne fravike kravet.

Det formelle kravet om embetseksamen utgikk etter at Lovstrukturutvalget i 1990 påpekte at departementsrådene, som fikk sin inntreden i departementene på 50-tallet, ikke hadde et tilsvarende krav om embetseksamen. Utvalget påpekte i tillegg at når Kongen er tilsettingsmyndighet for alle ekspedisjonssjefer, og Kongen også er dispensasjonsmyndighet etter loven, har loven i seg selv ikke lenger noen betydning. Loven ble følgelig opphevet fra 1990.

## Referanser
Cand.oecon.

**Cand.oecon.** (forkortelse for *candidatus/candidata oeconomices*) er en akademisk grad som ble innført ved Det juridiske fakultet ved Det Kongelige Frederiks Universitet i 1905. Den var opprinnelig tenkt som en tilleggseksamen, normalt avlagt etter to års studier, i statsøkonomi, fortrinnsvis for juridiske kandidater. De første kandidatene i statsøkonomi ble uteksaminert i 1908 og årlig var det i gjennomsnitt 23 kandidater til andre verdenskrig, relativt få av disse hadde juridisk embetseksamen som utgangspunkt. 

Økonomi sorterte under juridiske fag fordi juss var en sentral kvalifisering for å bli byråkrat og statsøkonomi var et praktisk rettet fag for forvaltning av staten og styring av landet. De ble gitt undervisning fra 1815 ved universitetet og i 1840 ble det opprettet et professorat i faget med Schweigaard som den første. Etter hvert ble utdannelsen åpnet også for andre enn de som hadde en akademisk eksamen fra før, slik at man kunne begynne rett på studiet i statsøkonomi. Graden cand.oecon. kvalifiserte ikke i seg selv for embeter, men var opprinnelig ment som en videreutdannelse for jurister, etter hvert eventuelt som en kortere selvstendig utdannelse.

I 1934 ble cand.oecon. en selvstendig grad basert på femårig profejonsstudium i samfunnsøkonomi (Økonomisk institutt ble etablert i 1932 med Ragnar Frisch som professor og Trygve Haavelmo som assistent). Studiet etablert i 1934 skjedde ved lovvedtak i Stortinget og særlig Ingar Wedervang hadde vært pådriver for etableringen. De sosialøkonomiske studiet fikk fra 1961 en lavere grad som ga tittelen exam.oecon. etter fullført 1. avdeling (mens høyere grad ga tittelen cand.oecon.). Graden ble opprinnelig tildelt av Det juridiske fakultet, hvor økonomifaget hørte til frem til 1963, da Økonomisk institutt ble en del av Det samfunnsvitenskapelige fakultet. Studiet var normert til 5 ½ år. Cand.oecon. ble regnet som et profesjonsstudium til forskjell samfunnsøkonomistudiet ved Universitetet i Bergen som bygget på en tverrfaglig lavere grad cand.mag. og ledet frem til den generelle samfunnsvitenskapelige cand.polit.

Graden ble tildelt frem til vårsemesteret 2007 og da erstattet av mastergraden. I tillegg til å bli tildelt av Det juridiske fakultet ved Universitetet i Oslo, hvor økonomisk seksjon hadde ansvaret for undervisningen i økonomi, og senere av Økonomisk institutt ved Det samfunnsvitenskapelige fakultet, ble graden tildelt av Norges Handelshøyskole.

## Referanser
Krasnoznamensk (Moskva oblast)

**Krasnoznamensk** (russisk: Краснозна́менск) er en lukket by i Moskva oblast i Russland. Frem til 1994 var byen kjent som **Golitsyno-2**. Bystatus ble innvilget i 1981. Byen hadde .

Byen er hjemsted for et russisk reserve-kontrollsenter, og et primært kontrollsenter for militære satellitter, noe som gjenspeiles i byens våpenskjold. 

## Eksterne lenker
*
Zaretsjnyj (Penza oblast)

**Zaretsjnyj** (russisk: Заре́чный), kalt **Penza-19** (russisk: Пе́нза-19) mellom 1962 og 1992, er en lukket by i Penza oblast i Russland. Byen ligger 12&nbsp;km øst for Penza. Zaretsjnyj hadde .

Byen Zaretsjnyj ble grunnlagt i 1958 på territoriet til bydistriktet Zaretsjnyj i Penza. Byen ble lukket og omdøpt til Penza-19 i 1962.

## Referanser


## Eksterne lenker
*
Helga Gitmark

**Helga Gitmark** (født 30. september 1929 i Holt, Aust-Agder, død 2. august 2008) var en norsk politiker for Senterpartiet.

Gitmark var miljøvernminister fra 5. mars til 16. oktober 1973 i Lars Korvalds regjering, og med dette Norges og verdens første kvinnelige miljøvernminister. Hun ble som statsråd mest kjent for å ha stanset høyhusplanene i Karl Johan-kvartalet.

Hun var nestleder i Senterpartiet fra 1973 til 1979 og vararepresentant til Stortinget i perioden 1977&ndash;1981.

Gitmark var medlem av og leder i bispedømmerådet i Agder i et par tiår og medlem av Kirkerådet og Kringkastingsrådet.

Hun satt også i styret for Folkeaksjonen mot selvbestemt abort og var aktiv i lokalpolitikken i hjemkommunen Lillesand hvor hun satt i kommunestyret i periodene 1971–1975 og 1991–1995, samt i Aust-Agder fylkeskommune.

I 1991 fikk hun Kongens fortjenstmedalje i gull.

## Referanser


## Eksterne lenker
*
Viljutsjinsk

**Viljutsjinsk** (russisk: Вилючинск) er en lukket by i Kamtsjatka kraj i Russland. Den ligger på andre siden av Avatsjabukta fra den mye større byen Petropavlovsk-Kamtsjatskij. Byen hadde .

Byen ble grunnlagt i 1968 og er 404 km² i areal. 

## Referanser


## Eksterne lenker
* 
* Kart over området rundt Viljutsjinsk
Vivi Lassen

**Vivi Lassen** (født 17. juni 1951 i Oslo) er en norsk politiker (SV) og jurist. Hun var byråd for helse og eldre i Oslo fra 1992 til 1995.

Lassen er utdannet cand.jur. fra Universitetet i Oslo (1976). Hun var deretter 11 år i Statens forurensingstilsyn, og fra 1988 arbeidet hun for Statskonsult. Hun var senere i Direktoratet for forvaltning og IKT (Difi), blant annet som assisterende direktør. Lassen har sittet i hovedstyret i Norges Bank siden 2002.

Lassen ble aktiv i SV i 1979. Hun har vært leder av Oslo SV, medlem av landsstyret og hovedstyret, sittet i Oslo bystyre, og vært Oslos byråd for helse og eldre.

## Referanser
Raduzjnyj (Vladimir oblast)

**Raduzjnyj** (russisk: Ра́дужный) er en lukket by i Vladimir oblast i Russland. Den ligger rundt 12&nbsp;km sør for Vladimir. Byen hadde .

Byen ble opprettet i 1971 som en bosetning for ansatte ved et designkontor for forsvarsindustrien.  I 1977 fikk byen status som bymessig bosetning og nytt navn: **Vladimir-30** (russisk: Влади́мир-30). I 1991 fikk den bystatus og ble omdøpt til Raduzjnyj.

## Demografi
Befolkningsutvikling:
:

## Referanser


## Eksterne lenker
*
Gro Balas

**Gro Balas** (født 1950) er en norsk politiker (Ap). Hun var byråd for helse og eldre i Oslo 1992–93, byråd for barn og utdanning 1993–95 og byråd for finans og plan 1995–97. Fra 2011 til 2014 var hun kommunaldirektør for eierskap og næring Oslo kommune.

Balas ble første gang valgt inn i Oslo bystyre i 1983, var kommunalråd 1986–91 og leder for Europabevegelsen i Norge 1995-1999. Hun har senere vært leder for Oslo kommunes kunstsamlinger, direktør i *Oslo 1000 år*, styreleder på Ullevål universitetssykehus, nestleder i styret i Eco Energi og direktør i Kultur- og idrettsetaten i Oslo.

Balas er gift med Ap-politikeren Bjørn Tore Godal.

## Referanser
Lesnoj (Sverdlovsk oblast)

**Lesnoj** (russisk: Лесно́й) er en lukket by i Sverdlovsk oblast i Russland. Den ligger ved bredden av elva Tura, 254 kilometer nord for Jekaterinburg. Byen hadde .

## Historie
Byen ble grunnlagt i 1947 da Fabrikk 418 ble bygget for å produsere høyanriket uran (HEU) for produksjon av kjernefysiske våpen. Montering av atomvåpen foregikk også her. I 1954 fikk byen status som lukket by, under navnet *Sverdlovsk-45*, for å understøtte produksjonen av atomvåpen 

Byen Sverdlovsk-45 var en hemmelig by til den russiske presidenten Boris Jeltsin i 1992 erklærte at slike byer kunne bruke sine historiske navn. Byen fantes ikke på noen offisielle kart før da. 

## Referanser


## Eksterne lenker
*
Ben Johnson

**Ben Johnson** er navnet til flere personer:

* Ben Johnson (skuespiller) (1918-1996), amerikansk skuespiller.
* Ben Johnson (friidrettsutøver) (f.  1961), tidligere canadisk sprinter.
Sjikhany

**Sjikhany** (russisk: Шиханы) er en lukket by i Saratov oblast i Russland. Den ligger rundt 130&nbsp;km nord for Saratov. Sjikhany ble grunnlagt i 1928 og innvilget bystatus i 1996. Den har vært en lukket by siden 1997. Byen hadde .

## Demografi
Befolkningsutvikling:
:

## Referanser
Grete Horntvedt

**Grete Horntvedt** (født 1944) er en norsk politiker som representerer Høyre. Hun var byråd for næring og byutvikling i Oslo i periodene 1999-2000 og 2003-2006, samt byråd for kultur og utdanning 1997-1999. Hun var direktør for stiftelsen Norsk Kulturarv 2006-2011.

Horntvedt tok latinartium på Hamar Katedralskole og deretter lærerutdanning ved Hamar Lærerhøgskole samt sosialpedagogikk og emnefag juss ved UiO. Hun har arbeidet som lærer og har blant annet vært leder i Oslo skolestyre og utdanningsdirektør i Oslo/Akershus.

Horntvedt ble valgt inn i Hamar kommunestyre i 1976 og i 1980 i Hedmark fylkesting. I perioden 1978-1981 var hun leder i Hamar Høyre og i 1980-82 nestleder i Hedmark Høyre. I 1986-1987 var Horntvedt leder i Hellerud Høyre, og dessuten leder i bydelsutvalg 15 Hellerud. Hun ble med i Oslo Høyres hovedstyre i 1987 og ble første nestleder i Oslo Høyre fra 1992.

I 1988 kom Horntvedt først inn i Oslo bystyre og fikk fast plass fra 1992. Hun har senere sittet i bystyret fra 1996 til 1997 og 2001 til 2003. 

Hun har hatt verv i Senior Høyre i Oslo og på landsplan. I 2025 ble hun leder i Senior Høyres Landsforbund.

I 2019 deltok hun i realityserien *[[Den ultimate agent]]* på NRK.

## Svindelskandalen i Undervisningsbygg

I 2006 valgte hun å trekke seg fra stillingen som byråd for næring og byutvikling sammen med styrelederen i Undervisningsbygg; Signe Horn, etter at Frank Murud-saken ble kjent over hele media.

## Referanser

## Eksterne lenker
* Biografi på bystyrets nettsider
* Alt om svindelskandalen på NA24
Ben Johnson (friidrettsutøver)

**Benjamin Sinclair «Ben» Johnson** (født 30. desember 1961 i Falmouth, Jamaica) er en tidligere canadisk sprinter, som i løpet av karrieren vant to olympiske bronsemedaljer. Etter å ha passert målsnøret som førstemann på 100 meter i OL i 1988 i Seoul, Sør-Korea, ble han to dager senere diskvalifisert for bruk av stanozolol. Etter at det ble påvist at Ben Johnson hadde dopet seg i store deler av karrieren, mistet han i tillegg verdensrekorden på 9.83&nbsp;sekunder fra  VM i 1987 i Roma.

## Referanser


## Eksterne lenker
*
Bajkonur

**Bajkonur** (kasakhisk: Байқоңыр, russisk: Байконур), tidligere kjent som **Leninsk**, er en lukket by i provinsen Qızılorda i Kasakhstan, utleid til og administrert av Russland. Byen ble bygget for å betjene Bajkonur kosmodrom, og ble offisielt omdøpt til Bajkonur av Boris Jeltsin 20. desember 1995.

Den opprinnelige byen Bajkonur er en gruveby et par hundre kilometer lenger nordøst, nær Dzhezkazgan i Kasakhstan's Qaraghandy-provins. Utskytningsstedet fikk dette navnet for å lage forvirring og holde beliggenheten hemmelig.  Dette stedet ble spesielt valgt fordi rakettene som løftet mange sovjetiske satellitter i bane, inkludert den første Sputnik, passerte over området. Navnet Bajkonur er kasakhisk for «rikt brun», dvs. «fruktbart land med mange urter».

Byens velstand har variert med det sovjetiske/russiske romprogrammet og den tilhørende Bajkonur kosmodrom.

Den sovjetiske regjeringen opprettet «Vitenskapelig forskningstestområde nr. 5» i Bajkonur ved sitt dekret av 12. februar 1955. Høytflyvende U-2 rekognoseringsfly fant og fotograferte missiltestområdet Tyuratam (Bajkonur kosmodrom) for første gang 5. august 1957.

## Referanser


## Eksterne lenker
* 
* RussianSpaceWeb.com om byen Bajkonur
David Suazo

**David Suazo** (født 1979) er en honduransk tidligere fotballspiller som blant annet spilte for , ,  og .

Suazo markerte seg som en målfarlig angriper med stor fart i løpet av et åtte års opphold hos . I 2007 sikret  seg hans signatur på fireårskontrakt, etter en drakamp med lokalrival . Med Inter vant han det italienske seriemesterskapet i 2007/08-sesongen.

Da Suazo i 2011 ikke kom til enighet med Cagliari, skrev han ettårskontrakt med . Skadeproblemer forhindret ham fra å gjøre seg gjeldende for Catania. Han spilte bare seks kamper uten å score mål for klubben. Han forlot Catania ved utløpet av kontrakten, og avsluttet spillerkarrieren.

## Referanser


## Eksterne lenker
*
Kurtsjatov (Kasakhstan)

**Kurtsjatov** (russisk Курча́тов) er en by i provinsen Øst-Kasakhstan nordøst i Kasakhstan.  Byen er oppkalt etter den sovjetiske kjernefysikeren Igor Kurtsjatov, og den var engang operasjonssenteret for den nærliggende Semipalatinsk testområde. I og med slutten på atomprøvesprenginger og nedleggelsen av testområdet, så falt Kurtsjatovs innbyggertall fra over 20&nbsp;000 til rundt 8&nbsp;000 i 2005. Byen hadde .

I sine aktive år var Kurtsjatov (som var kjent som **Semipalatinsk-16**) en lukket by, og et av de mest hemmelige og forbudte steder i Sovjetunionen.

Kurtsjatov ligger på sørbredden av elva Irtysj, ved samløpet med elva Sjagan. En jernbane forbinder byen med den nærliggende landsbyen Moldary og Semey 150 km mot øst.

De kjernefysiske anleggene i Kurtsjatov drives av Kasakhstans Institutt for atomenergi, som er en avdeling av landets Nasjonale Kjernefysiske Senter.

## Referanser


## Eksterne lenker
* 
* Fotografier av Kurtsjatov, tatt av en IAEA-delegat.
* Fotografier av bygninger i Kurtsjatov